Covid-19-pasiënt in Gauteng 'kritiek' | Maroela Media
Covid-19-pasiënt in Gauteng 'kritiek'
Angsbevange inwoners van Marokko ná 'n sterfte weens Covid-19 hier aangemeld is. (Foto: AP/Mosa'ab Elshamy)
Een van die pasiënte wat in Gauteng positief getoets is vir die koronavirus, of Covid-19, is in 'n kritieke toestand.
Só het die Gautengse departement van gesondheid Woensdagaand aangekondig.
Altesaam 13 gevalle van die koronavirus is sedert verlede week in Suid-Afrika aangemeld. Vier van dié is in die Gauteng-provinsie. Die pasiënte is 'n 33-jarige vrou wat saam met die toergroep na Italië gereis en aan die begin van die maand teruggekeer het, 'n egpaar van 34 en 33 jaar oud wat na Duitsland gereis het, en 'n 57-jarige man wat ook na Italië gereis en Maandag teruggekeer het. Dit is nie bekend watter een van dié pasiënte in 'n kritieke toestand is nie.
Die res van die gevalle is in die Wes-Kaap (1) en KwaZulu-Natal (8).
Teen Woensdag is minstens 3 642 Suid-Afrikaners vir Covid-19 getoets. Meer as 115 000 mense wêreldwyd is gediagnoseer met die virus en 4 200 oorlede sedert die virus in Desember in China uitgebreek het.
Intussen is die vyfde geval van Covid-19 in Marokko aangemeld. Een van dié pasiënte is ook onlangs dood weens die virus. Volgens Marokko se departement van gesondheid was die pasiënt 89 jaar oud en het aan lugweginfeksie en hartversaking gely. Dit is die tweede sterfte weens die virus in Noord-Afrika. Die ander geval was 'n 60-jarige Duitse toeris in Egipte, wat glo geweier het om in kwarantyn geplaas te word.
Marokko het nou alle vlugte na en van Italië en Beijing opgeskort.
Gauteng koronavirus Marokko
Skool rou ná plaashek seun doodval
Beurtkrag minstens tot Vrydag
Ek sal ook kritiek wees al behandel 'n staatshospitaal my net vir 'n kneusplek op my duim. Die toestande daar is regtig sleg. Dis vuil, verpleegpersoneel is swak opgelei, kritiese gevalle word nie prioriteit gegee nie en en en.
wanneer sal die uitslae van die 3 642 Suid-Afrikaners beskikbaar wees
Sal nogal interessant wees om te weet wat die ander 3600 se uitslae is. Dan spring ons skielik van 7 na oor die 1000? Ek se nog steeds, maak die areas bekend waar besmetting is sodat ons kan weet waar om te vermy.
Dept van Gesondheid is dan "Gereed" vir dit? Hulle het seker gedink dat die virus nie sal oorleef in hierdie vuil hospitale nie.